**Republika Slovenija, Ministrstvo za vzgojo in izobraževanje,**

Masarykova 16, 1000 Ljubljana, ki ga zastopa minister dr. Vinko Logaj

(v nadaljevanju Ministrstvo)

Matična številka: 2632608000

Davčna številka: 64524485

Transakcijski račun – podračun EZR: SI56 0110 0630 0109 972 (UJP, Urad Ljubljana)

(v nadaljevanju: ministrstvo)

in

**Občina …………..**,

(kraj) ……………………., ki jo zastopa župan/ja ………………

Matična številka: ……………..

Davčna številka: ……………..

Transakcijski račun: ……………….

(v nadaljevanju: občina)

se dogovorita in sklepata naslednjo

**P O G O D B O št. …………….**

**O SOFINANCIRANJU INVESTICIJE**

**………………………………..**

UVODNE UGOTOVITVE

1. člen

Pogodbeni stranki uvodoma ugotavljata, da:

1. ministrstvo na podlagi 21. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr. in 80/20 – ZIUOOPE in 189/20 – ZFRO), zagotavlja sredstva za sofinanciranje posameznih investicij iz državnega proračuna;
2. je ministrstvo objavilo Javni razpis za sofinanciranje investicij v vrtcih in osnovnem šolstvu v Republiki Sloveniji v obdobju 2026 – 2029 (Uradni list RS, št. …………. v nadaljevanju javni razpis);
3. se je občina prijavila na javni razpis in bila izbrana za sofinanciranje na podlagi Odločitve o dodelitvi sredstev št. 4100-26/2025/…, z dne …….2025 in Sklepa o izboru predlogov projektov za sofinanciranje investicij v vrtcih in osnovnem šolstvu v Republiki Sloveniji v obdobju 2026 – 2029 št. 4110-26/2025/… z dne ……..2025;
4. je ministrstvo izdalo Sklep o dodelitvi sofinancerskih sredstev št. 4110-26/2025/……, z dne ………….. 2025 za sofinanciranje investicije ………………………….. (v nadaljevanju: *Sklep o izboru prejemnika sredstev*).

PREDMET POGODBE

1. člen

S to pogodbo se ministrstvo zaveže sofinancirati investicijo iz prejšnjega člena glede na skupno priznano višino po *Sklepu o dodelitvi sofinancerskih* sredstev v znesku ……………. EUR pri izvedbi gradbeno – obrtniških in instalacijskih del (v nadaljevanju: GOI dela) brez DDV. V primeru, da obseg sofinancerskih sredstev ministrstva presega končno vrednost realiziranih GOI del (brez DDV) se le-ta zmanjšajo do višine vrednosti izvedenih GOI del.

Sredstva so načrtovana na projektu št……………………, na proračunski postavki ……………………………. (skrbnici ……………………), kontu 4320 - Investicijski transferi občinam z naslednjo dinamiko po letih:

1. za leto 2026 v vrednosti …………… EUR,
2. za leto 2027 v vrednosti ……………. EUR,
3. za leto 2028 v vrednosti …………… EUR,
4. za leto 2029 v vrednosti ……………. EUR,

oziroma v primeru nižje vrednosti izvedenih GOI del se sofinancerski znesek izplača v višini končne vrednosti izvedenih GOI del.

V okviru celotne obveznosti ministrstva pri sofinanciranju pogodbene investicije v priznani višini po Sklepu o dodelitvi sofinancerskih sredstev, je s to pogodbo določen znesek za leto …..., ki ga ministrstvo prevzema kot svojo obveznost za izplačilo in zavede v računalniški sistem MFERAC v skladu z veljavnim Zakonom o izvrševanju proračunov Republike Slovenije (v nadaljevanju ZIPRS), v vrednosti ………….. EUR.

Pogodbeni stranki sta soglasni, da se izvajanje pogodbenih obveznosti s strani ministrstva za leta ……. odloži, dokler za ta namen ministrstvo nima zagotovljenih pravic porabe v posebnem delu proračuna. Za nadaljevanje in zaključek sofinanciranja po Sklepu o dodelitvi sofinancerskih sredstev, je k tej pogodbi predviden pisni dodatek, ko bodo izpolnjeni formalni pogoji glede na veljavni ZIPRS.

Ministrstvo je zavezano plačilu za leto …... Za leta …… bo ministrstvo zavezano za plačilo, ko bodo izpolnjeni formalni pogoji glede na veljavni Zakon o izvrševanju proračunov Republike Slovenije oz. sprejet proračun oz. drugi ustrezni predpisi, ki bodo zagotavljali sredstva za izpolnitev te obveznosti za leta …..

1. člen

V primeru, da pride do spremembe v državnem proračunu ali finančnem načrtu ministrstva, ki neposredno vpliva na pogodbo, pogodbeni stranki soglašata, da se s sklenitvijo pisnega dodatka k pogodbi, obseg sredstev spremeni tako, da se sorazmerno prilagodi spremembam v državnem proračunu oz. finančnem načrtu ministrstva.

OBVEZNOST MINISTRSTVA

1. člen

Ministrstvo bo po prejemu zahtevanih dokumentov iz 5. člena te pogodbe, pogodbeno dogovorjen znesek izplačalo v roku 30 (trideset) dni po uradnem prejemu zahtevka za izplačilo (pravilnega, popolnega in pravočasnega e-računa z obveznimi prilogami), na transakcijski račun občine.

Ministrstvo se zavezuje občino sproti obveščati o morebitnih spremembah proračuna in finančnega načrta ministrstva, ki neposredno vplivajo na sklep o sofinanciranju in to pogodbo ter pripraviti pisne dodatke k tej pogodbi skladno z 2. členom te pogodbe in v okviru proračunskih možnosti.

OBVEZNOSTI OBČINE

1. člen

Za izplačilo sredstev sofinanciranja iz proračuna ministrstva po tej pogodbi bo občina v skladu z dinamiko izvedbe investicije izstavljala poročila o poteku investicije.

Predmet sofinanciranja so upravičeni stroški (gradbeno - obrtniška in instalacijska dela) od začetka izvedbe del do predaje v uporabo in:

* so neposredno povezani z investicijo, ki je bila predmet prijave prijavitelja,
* so potrebni za izvedbo investicije in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili in nacionalnimi predpisi,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja).

Obdobje upravičenosti stroškov (nastanek stroškov: datum opravljene storitve, oziroma dobavljenega blaga, oziroma izvedene gradnje): investitor lahko prične z gradnjo v letu 2025 ali je gradnja investicije v teku in se ni pričela pred letom 2025, zadnji rok za prejem zahtevka /računa v je 3. 12. 2029. Sredstva, ki do tega datuma ne bodo porabljena se ne prenašajo naprej.

Podlaga za izplačilo sredstev so pravilno, popolno in pravočasno predloženi e-računi z obveznimi prilogami.

E - računu morajo biti priložene obvezne priloge:

1. sklep o izbiri izvajalca, skladno z določbami veljavnega zakona, ki ureja področje javnih naročil, je prejemnik sredstev dolžan posredovati ministrstvu le enkrat, in sicer takrat, ko predloži prvi e- račun, ki se nanaša na izbranega izvajalca,
2. račun oziroma situacijo, potrjeno s strani nadzornega organa in odgovornega zastopnika prejemnika sredstev ter z originalno oznako, da je kopija enaka originalu – dokazilo o realizaciji del, ki se nanašajo na upravičene stroške,
3. povzetek predloženih računov oziroma situacij na obrazcu ministrstva »Poročilo o poteku investicije (situacije / računi)«.

V primeru, da ministrstvo pri pregledu posredovanega e-računa ugotovi pomanjkljivosti, pozove prijavitelja k dopolnitvi. Ta je dolžan ustrezno dopolniti oziroma spremeniti e-račun, skladno s pozivom ter nov e-račun posredovati ministrstvu v roku, določenem v pozivu k dopolnitvi.

1. člen

Občina se zavezuje financirati investicijo, ki je predmet sklepa o sofinanciranju in te pogodbe ter predvidenih dodatkov k pogodbi, v celotnem preostalem obsegu iz svojih oz. drugih virov, do njene polne vrednosti ter organizacijsko in finančno voditi investicijo v skladu s predpisi do pridobitve uporabnega dovoljenja.

V primeru nespoštovanja določbe prejšnjega odstavka tega člena, si ministrstvo pridržuje pravico zadržati sofinancerska sredstva vse do odprave neskladja, pri čemer se višina sredstev in dinamika plačil določena v 2. členu te pogodbe, z aneksom k tej pogodbi na novo opredeli, višina sredstev pa se ne revalorizira.

Sofinanciranje na podlagi ZFO-1 se lahko izvrši, v kolikor je občina, ki je ustanovitelj javne šole ali vrtca tudi investitor investicije po Gradbenemu zakonu (Uradni list RS, št. 199/21, 105/22 – ZZNŠPP, 133/23 in 85/24 – ZAID-A – GZ-1) in bo tudi lastnik zgrajenega objekta po stvarnopravnih predpisih. V primeru javno – zasebnega partnerstva morajo, v skladu z 80. členom Zakona o javno - zasebnem partnerstvu, objekti in naprave koncesije najkasneje po prenehanju koncesijskega razmerja postati lastnina javnega partnerja.

1. člen

Občina se zavezuje, da bo v skladu z dinamiko izvedbe investicije ministrstvu posredovala letna poročila o poteku investicije na obrazcu ministrstva, do najkasneje 10. januarja v tekočem letu za preteklo leto, vse do zaključka investicije.

Občina je dolžna v primeru, ko ugotovi, da bo prišlo do finančne, vsebinske, časovne ali kakršnekoli druge spremembe projekta, čim prej o tem pisno obvestiti ministrstvo in spremembo pisno obrazložiti in utemeljiti.

Občina se zavezuje, da bo ob zaključku investicije ministrstvu predložila zaključno poročilo o poteku investicije, projekt izvedenih del (PID) v elektronski obliki - samo projekt arhitekture in uporabno dovoljenje ter na vidno mesto objekta postaviti tablo z logotipom ministrstva, z navedbo, da je investicijo v izgradnjo objekta sofinanciralo ministrstvo.

1. člen

Občina se zavezuje sredstva sofinanciranja porabiti izključno za namen po tej pogodbi. Ministrstvo lahko za kontrolo porabe sredstev, kadarkoli zahteva od občine vpogled v poslovanje in dokumentacijo v zvezi z izpolnjevanjem obveznosti iz te pogodbe in občina je dolžna tej zahtevi ugoditi.

V primeru nenamenske uporabe sredstev ali druge hujše kršitve pogodbe bo ministrstvo oblikovalo predlog za revizijski nadzor in zahtevek za vrnitev nakazanih sredstev v višini nenamensko uporabljenih sredstev, skupaj z zamudnimi obrestmi, ta pogodba pa šteje za razdrto.

V primeru iz drugega odstavka tega člena je občina zavezana, da v 15 dneh od prejema zahtevka za vrnitev nakazanih sredstev, nakaže sredstva v zahtevani višini.

1. člen

(1) Pogodbeni stranki se zavezujeta k varovanju osebnih podatkov in poslovnih skrivnosti v skladu z Uredbo (EU) 2016/679, Zakonom o varstvu osebnih podatkov in Zakonom o poslovni skrivnosti.

(2) Občina mora zagotoviti ustrezne postopke in sprejeti ukrepe za varovanje osebnih podatkov posameznikov, vključenih v izvajanje investicije, in sicer na način, določen z zakonodajo s področja varovanja osebnih podatkov.

(3) Vsaka oseba, ki bo pri občini obdelovala osebne podatke (vključno pri delu z informacijskim sistemom), mora biti zavezana k varovanju osebnih podatkov.

PROTIKORUPCIJSKA KLAVZULA

1. člen

Občina se zavezuje, da ona sama kot tudi nekdo drug v njenem imenu ali na njen račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

ZAKLJUČNA DOLOČILA

1. člen

Pogodbeni stranki sta soglasni, da je ta pogodba vezana na proračunske možnosti ministrstva. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na to pogodbo, in ki niso navedene v 2. in 3. členu te pogodbe, stranki s sklenitvijo pisnega dodatka k tej pogodbi, to pogodbo spremenita tako, da jo prilagodita sorazmerno spremembam v državnem proračunu oziroma finančnemu načrtu ministrstva.

1. člen

Skrbnik/ca pogodbe s strani občine je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, skrbnik/ca pogodbe s strani ministrstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, njegov/a namestnik/ca pa \_\_\_\_\_\_\_\_\_\_\_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani občine, ni potrebno skleniti aneksa k pogodbi, ampak se o tem pisno obvesti nasprotno pogodbeno stranko.

1. člen

Morebitne spore iz te pogodbe bosta pogodbeni stranki reševali sporazumno, če to ne bi bilo mogoče, pa pred stvarno pristojnim sodiščem v Ljubljani.

1. člen

Pogodba je napisana v štirih (4) izvodih, od katerih prejme ministrstvo dva (2) izvoda in občina dva (2) izvoda. Veljati začne s podpisom obeh pogodbenih strank.

|  |  |
| --- | --- |
| Kraj \_\_\_\_\_\_\_\_\_\_, dne \_\_\_\_\_\_\_\_\_\_\_\_ | Ljubljana, dne \_\_\_\_\_\_\_\_\_\_\_\_ |
| Občina ………….**…………………………..**ŽUPANŽig | Republika SlovenijaMinistrstvo za vzgojo in izobraževanje**Dr. Vinko LOGAJ**MINISTERŽig |